І ў старым, і ў новым будынку на Акрэсціна вельмі халодна. “Спрабавалі перадаваць коўдры і спальнікі, — кажа Наталля Мотуз. — Спальнікі не бяруць, коўдры дзе-нідзе праскоквалі. Ужо курткі ўкладаем у пакеты. Галоўнае, каб забяспечыць людзей цёплымі рэчамі. Часам нам кажуць, што можна перадаць толькі адзін швэдар. А мы пішам у спісе пералік — і швэдар, і блэйзар, і майка, і байка. Карацей, называем па-рознаму, абы толькі як мага больш рэчаў узялі. Праўда, як кажуць валанцёры, да гэтага ўжо пачалі прыдзірацца. І патрабуюць з адзення перадаваць штосьці адно.